
Text rozhodnutia
Súd: Krajský súd Bratislava Spisová značka: 5Sd/62/2013 Identifikačné číslo súdneho spisu: 1013200553 Dátum vydania rozhodnutia: 10. 12. 2014 Meno a priezvisko sudcu, VSÚ: JUDr. Milota Tóthová ECLI: ECLI:SK:KSBA:2014:1013200553.2 Uznesenie Krajský súd v Bratislave v právnej veci navrhovateľky Y. V. U., V. D. XXXX/XX, V., R. P. O. po O. C.. Š.Z. V., K..XX.XX.XXXX, O. V. D. XXXX/XX, V., proti odporkyni Sociálnej poisťovni ústredie, Ul. 29. augusta č. 8, Bratislava, o sumu starobného dôchodku, takto r o z h o d o l : Súd konanie z a s t a v u j e . Žiaden z účastníkov nemá právo na náhradu trov konania. o d ô v o d n e n i e : Navrhovateľ svojím návrhom zo dňa 12.2.2013 žiadal preskúmať rozhodnutie odporkyne číslo XXX XXX XXXX zo dňa 6.12.2012, ktorým odporkyňa podľa § 82 a § 293ce zákona č. 4612/2003 Z.z. o sociálnom poistení v znení neskorších predpisov a § 1 opatrenia Ministerstva práce, sociálnych vecí a rodiny Slovenskej republiky č. 329/2012 Z.z., ktorým sa ustanovuje pevná suma zvýšenia dôchodkovej dávky a percento zvýšenia úrazovej renty v roku 2013 zvýšila navrhovateľovi od 1. januára 2013 starobný dôchodok na 36,90 eur mesačne. V priebehu konania navrhovateľ dňa 14.10.2013 zomrel a do konania vstúpila jeho manželka, ktorá písomným prehlásením zo dňa 8.12.2014 oznámila súdu, že návrh zo dňa 12.2.2013 berie späť. Odporkyňa nemala námietky proti späťvzatiu návrhu. Súd podľa § 250d ods. 3 v spojení s § 250h ods. 2 a § 250l ods. 2 O.s.p. konanie zastavil. O trovách konania súd rozhodol podľa § 246c a § 146 ods. 1 písm. c) O.s.p. Poučenie: Proti tomuto uzneseniu je možné podať odvolanie do 15 dní odo dňa jeho doručenia na Krajskom súde v Bratislave.

Zdroj: KAUZIS.SK – https://www.kauzis.sk/judikatura/r/ECLI:SK:KSBA:2014:1013200553.2 (dáta aktuálne k 5. 11. 2026). Záväzné je znenie zverejnené súdom.




